b'\n_START_ARTICLE_\nGojko\n_START_SECTION_\nIzvor imena\n_START_PARAGRAPH_\nIme Gojko je slovanskega izvora. Sestavljeno je iz besede goj s pripono -ko ali pa je skraj\xc5\xa1ana oblika iz zlo\xc5\xbeenih imen s sestavino goj, npr. Gojmir, Gojislav. Za besedo goj navaja F. Miklo\xc5\xa1i\xc4\x8d pomen \xc2\xbbpax\xc2\xab\xc2\xa0to je \xc2\xbbmir.\xc2\xab Pomensko podobno ime je Mirko. V hebrej\xc5\xa1\xc4\x8dini je pomen izraza goj popolnoma druga\xc4\x8den: tisti, ki ne verjame v boga._NEWLINE_V Srbiji in drugje se pojavlja tudi priimek Gojkovi\xc4\x87.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je 31. oktobra 2017 v Sloveniji \xc5\xa1tevilo mo\xc5\xa1kih oseb z imenom Gojko: 205, najve\xc4\x8d v Osrednjeslovenski regiji. Ime Gojko je uporabljal Oton \xc5\xbdupan\xc4\x8di\xc4\x8d kot enega med svojimi psevdonimi. Med prepoznavne osebe s tem imenom sodijo Gojmir Le\xc5\xa1njak, Gojko Zalokar, Gojko Stani\xc4\x8d. Ime je pogosto tudi na Hrva\xc5\xa1kem, v Srbiji in \xc4\x8crni Gori. Med izstopajo\xc4\x8dimi osebami je nekdanji srbski, v Nem\xc4\x8diji delujo\xc4\x8di igralec Gojko Miti\xc4\x87, znan je bil tudi nogometni trener Gojko Zec.'